கேள்வி: புட்டபர்த்தி பற்றி தகவல் சொல்.
பதில்: File:Puttaparthi.jpg புட்டபர்த்தி(''Puttaparthi'') தென்னிந்தியாவின் ஆந்திரா மாநிலத்திலுள்ள அனந்தபூர் மாவட்டத்தில் அமைந்துள்ள நகரமாகும். ஆன்மீகஞானி சத்திய சாயி பாபாவின் இருப்பிடம் அமைந்துள்ள நகரம் இது. பாபாவின் ''பிரசாந்தி நிலையம்'' ஆசிரமம் இங்கு அமைந்துள்ளது. இதன் காரணமாக இந்நகரம் உள்ளூர் மக்களின் வணிக நகரமாக வளர்ச்சி பெற்றுள்ளது. ஆசிரமத்திற்கு வருபவர்கள் எண்ணிக்கை அதிகமிருப்பதால் இங்கு உணவு விடுதிகளும், தங்கும் விடுதிகளும் நிறைந்துள்ளன.
கேள்வி: புட்டபர்த்தி - சாலைகள் குறித்து விரிவாக சொல்லுங்கள்.
பதில்: புட்டபர்த்தியில் இருந்து அனந்தபூரை 84 கி.மீ. தொலைவு சாலையும், இந்துப்பூர் 65 கி.மீ. சாலையும், ஐதராபாத் 472 கி.மீ. பயண சாலையும் மற்றும் பெங்களூர் 156 கி.மீ. சாலையும் இணைக்கின்றன. இச்சாலைகளில் பயணிக்க ஆந்திரப் பிரதேசம் மாநில சாலைப் போக்குவரத்துக் கழகத்தால் பேருந்துகள் இயக்கப்படுகின்றன. கர்நாடகம் சாலைப் போக்குவரத்துக் கழகத்தால் இயக்கப்படும் பேருந்துகளும் பெங்களுரூவில் இருந்து செயல்படுகின்றன.
கேள்வி: புட்டபர்த்தி - தொடருந்து நிலையம் பற்றி நீங்கள் என்ன அறிந்துள்ளீர்கள்?
பதில்: புட்டபர்த்தி தொடருந்து நிலையம் நவம்பர் 23, 2000, முதல் துவக்கப்பட்டு தற்பொழுது செயல்பட்டுக் கொண்டிருக்கின்றது. இதன் பெயர் 'ஸ்ரீசத்யசாயி பிரசாந்தி நிலையம்' (ஆங்கிலத்தில் 'எஸ் எஸ் ப்பி நிலையம்') என்பதாம். தொடருந்து நிலையத்திலிருந்து ஆசிரமத்திற்கு இடையேயுள்ள தொலைவு எட்டு கி.மீ ஆகும். இதன் அருகே உள்ள முக்கிய தொடர்வண்டி நிலையமான 'தர்மாவரம்' இங்கிருந்து 45 கி.மீ. தொலைவில் அமைந்துள்ளது.